**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

plkst.15:00

**2020. gada 1.decembris**

|  |
| --- |
| 1. **Par Rīgas „zaļo vīziju” turpmākajiem 4 gadiem:**  * Kādas izmaiņas paredzētās vides pārvaldībā? * „Zaļās telpas” saglabāšana un attīstība Rīgā; * Pilsētvides attīstības redzējums – transports, piesārņojuma mazināšana, energoapgāde, u.c. *Uzaicināts piedalīties* ***Edmunds Cepurītis,*** *Rīgas domes Mājokļu un vides komitejas priekšsēdētājs*;  1. **Vides konsultatīvās padomē skatāmie jautājumi līdz 2020. gada noslēgumam:**  * Iecere diskusijai par izmaiņām Vides nodokļos *(Līga Brūniņa un Jana Simanovska);* * Esošā sasaukuma VKP sanāksmju plānošana. VKP pārstāvēto organizāciju priekšlikumi vēstulēm un preses relīzēm *(visi VKP dalībnieki).*   **Citi jautājumi**   * *Par VKP pārstāvniecību depozīta sistēmas operatora pretendentu vērtēšanas komisijā novērotāja statusā* |

**Sēdē piedalās:**

1. **Andis Liepa,** nodibinājums “Ķemeru Nacionālā parka fonds”;
2. **Andis Mizišs**, biedrība „Vides fakti”;
3. **Dace Āriņa**, biedrība “Latvijas Atkritumu saimniecības asociācija”;
4. **Elita Kalniņa**, biedrība “Vides aizsardzības klubs”;
5. **Evita Pudāne**, biedrība “Cleantech Latvia”;
6. **Jana Simanovska,** biedrība “Ekodizaina kompetences centrs”;
7. **Jānis Brizga,** biedrība „Zaļā brīvība”;
8. **Jānis Rozītis,** nodibinājums „Pasaules Dabas fonds”;
9. **Jānis Sprūds,** biedrība „Latvijas ezeri”;
10. **Jānis Ulme,** nodibinājums „Vides Izglītības fonds”;
11. **Juris Jātnieks,** nodibinājums “Teiču dabas fonds”;
12. **Kristīna Veidemane,** biedrība „Baltijas Vides forums”;
13. **Laura Auliciema,** biedrība “Zero Waste Latvija”;
14. **Lelde Eņģele,** nodibinājums „Latvijas Dabas fonds”;
15. **Līga Brūniņa,** biedrība “Baltijas krasti”;
16. **Līga Strazdiņa**, biedrība „Latvijas Botāniķu biedrība”;
17. **Olga Meļņičenko,** biedrība „Latvijas Vides pārvaldības asociācija”;
18. **Viesturs Ķerus,** biedrība „Latvijas Ornitoloģijas biedrība”;

**Sēdē nepiedalās:**

1. **Alvis Birkovs,** biedrība, „Latvijas Makšķernieku asociācija”;
2. **Anitra Tooma**, biedrība „Vides vārds;

**Uzaicinātie pārstāvji:**

**Miks Stūrītis,** DIO

**Edmunds Cepurītis,** Rīgas dome

**Citi pārstāvji:**

**Jurģis Ugors,** biedrība “Latvijas Atkritumu saimniecības asociācija”;

**Tālis Banga,** kustība “ Trashmob”;

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

1. **Sēdes atklāšana,** Juris Jātnieks, Vides konsultatīvās padomes priekšsēdētājs

Juris Jātnieks informēja, ka VKP sagatavojis priekšlikumus par Atkritumu apsaimniekošanas plānu 2021.**-**2028. gadam, kā arī sniedza atzinumu par Latvijas Pozīciju Nr.1 Stratēģijai “Ilgtspēju sekmējoša ķīmikāliju stratēģija ceļā uz vidi, kas brīva no toksikantiem”.

Šodienas sēdē svarīgi vienoties, kuru pārstāvi no VKP deleģējam dalībai depozīta iepakojuma operatora kandidātu izvērtēšanas procesā, jo ir saņemts aicinājums no VVD piedalīties šajos procesos.

**Lēmums:**

**Tiek izvirzīts Jānis Brizga no biedrības “Zaļā brīvība”, Jana Simanovska. Jānis Rozītis tiek izvirzīts kā vietnieks, gadījumā jā kāds no iepriekš minētajiem pārstāvjiem netiek uz tikšanos ar VVD.**

1. **Par Rīgas „zaļo vīziju” turpmākajiem 4 gadiem.**

Edmunds Cepurītis informēja, ka šis ir samērā grūts laiks, lai plānotās ieceres vides jomā varētu īstenot, jo kā zināms nākamajā gadā plānots pašvaldībām budžets ar samazinājumu. Rīgai samazinājums varētu būt 17 milj. euro Uz doto brīdi rīcības plāns Rīgai un kopējās vienošanās Rīgas pašvaldības mājas lapā.

Rīgai vajadzētu būt pirmajai klimata neitrālajai galvaspilsētai Baltijā. Viens no iesāktajiem darbiem ir stiprināt Rīgas Enerģētikas aģentūru, kas visdrīzāk mainīs savu nosaukumu uz Rīgas klimata un enerģētikas aģentūra, uzsverot vairāk šo pāreju uz klimata jautājumiem, un kur enerģētika būtu viena no sadaļām. Konkrētais uzdevums ir attīstības programma un nospraust mērķi emisiju samazinājumam Rīgai, jo šobrīd attīstības programma būtu jāapstiprina nākamajiem 7 gadiem nākamā gada vasaras pusē, kas būtu ceļš uz klimataneitralitāte. Ir izveidota arī darba grupa.

Atkritumu joma, kuras sakarā arī ir izveidota speciāla darba grupa, kuras galvenais uzdevuma ir nodrošināt bioloģisko atkritumu vākšanu, veidot arī stratēģiju Getliņu poligonam. Noteikti nepieļaut atkritumu dedzināšanas rūpnīcu izveides. Papildus tam arī nepieciešams samazināt piesārņojumu sevišķi jūrā un ūdenstilpēs.

Šobrīd dienas kārtībā galvenais ir, lai veiktu izvērtējumu par kokiem apstādījumos, kas ir uz ielām un parkos, izņemot meža teritorijas. Būtu jāizveido labāku telpisko plānu pēc kura būvvaldei un citiem iesaistītajiem vadīties, izsniedzot koku ciršanas atļaujas. Šobrīd tas tiek veikts bez plašāka skatījuma. Mēģināt pietuvoties devumam, kas ir no koku esamības. Pilsētā obligāti nepieciešama vieta arī bioloģiskajai daudzveidībai. Gaisa piesārņojuma, trokšņa mazināšanas un meliorācijas jomās nākamais gads būs plānošanas gads. Ir jaunais Gaisa piesārņojuma un samazināšanas plāns, kas pašlaik ir izstrādes procesā. 2021. gadā plānots atjaunot trokšņa kartes, lai būtu šajā sakarā arī aktīvākās rīcības. Attiecībā uz meliorāciju ir diezgan bēdīga situācija ar novadgrāvju un citām sistēmām Rīgā, kas saistās ar ielu applūšanām

Attiecībā uz lielajām pilsētas kapitālsabiedrībām, kā piemēram Rīgas satiksme vai Rīgas meži līdz šim darbojušās samērā neatkarīgi, ar mazu sasaisti ar pilsētas stratēģiskajiem mērķiem, tādēļ šajā jomā varētu būt vislielākās pārmaiņas.

Runājot par vides komunikāciju, tad Rīgai tas būtu uzdevums rādīt piemēru. Būt pirmajiem daudzās jomās un izveidot videi draudzīgas komunikācijas un vides izglītības stratēģiju, kas palīdzētu sasniegt mērķus.

Juris Jātnieks norādīja, ka sniegtā informācija patiešām priecē un gaidām rezultātus. Attiecībā uz apkuri un malkas krāšņu aizvietošanu, VKP iekšienē par šo jautājumu ir daudz runāts. Bija arī diskusija arī Nacionālās programmas sakarā, bet šķiet īsti netikām sadzirdēti, bet Rīgai būtu svarīgi nevis pāriet no malkas apkures uz kādu citu modernāku apkuri, bet izlaižot šos modernizācijas starpposmus pāriet uz siltumsūkņiem un saules kolektoriem vai mikroģeneratoriem. Ir diskutēts arī par elektromobilitāti un būtu jāmeklē risinājumi tomēr virzīties pārejai uz elektrotransportu, lai uzlabotu gaisa kvalitāti.

Līga Brūniņa norādīja, ka attiecībā uz “zaļo infrastruktūru” plāni izvirzīti, bet varbūt var izpētīt, kādas ir ietekmes uz nekustamā īpašuma nodokli, kas varētu būt pamats šī jautājuma virzīšanai un budžeta atrašanai.

Edmunds Cepurītis norādīja, ka attiecībā uz zaļo infrastruktūru 2021. gadā šīm aktivitātēm netiek paredzēts finansējums, par šo varēs domāt nākotnē, bet izteiktais ierosinājums varētu būt vērā ņemams. Jācer uz Rīgas namsaimnieka pilotprojektiem, kas varētu kalpot jau tālāk plašākām izmaiņām.

Kristīna Veidemane jautāja, kā notiek sadarbība starp Rīgas domes departamentiem, biedrība “Baltijas vides forums” ir sadarbojies vairāku vides jautājumu risināšanā ar Attīstības departamentu. Vai ir izveidotas kādas koordinējošas darba grupas?  
Un attiecībā uz sāls kaisīšanu Rīgas ielās, tad VKP pirms kāda laika ir rakstījusi jau vēstules RD vai ir plānots kādas jaunas pozīcijas un pieejas šajā sakarā?

Edmunds Cepurītis atbildēja, ka attiecībā uz sāls kaisīšanas aktualitātēm ir notikusi tikšanās, kurā tika pārrunāts, kas varētu būt labākie risinājumi pirms pavisam atteikšanās no sāls lietošanas plašākā mērogā. Ir uzrakstīta vēstule Satiksmes departamentam ar lūgumu izvērtēt sāls daudzuma samazināšanu sasniedzot tos pašus rezultātus. Kā viens no risinājumiem varētu būt ielu laistīšana pēc ziemas sezonas beigām, lai samazinātu sāls iesūkšanos augsnē. Diemžēl ar departamentu darbību ir tā, ka katrs darbojās pats par sevi. Līdzšinējā pieredze rāda, ka starp departamentiem pastā zināma konkurence. Sadarbību veicināt varētu vairāk izveidojot attiecīgi tematiskās darba grupas par dažādiem jautājumiem.

Elita Kalniņa jautāja, kas notiek ar Rīgas teritorijas plānu, kuram spēkā vajadzētu būt jau no 2018. gada, daudziem jautājumiem par zaļajām teritorijām un koku apstādījumiem jau vajadzēja būt risinātiem?!

Edmunds Cepurītis atbildēja, ka attiecībā uz aizsargājamām teritorijām uz doto brīdi daudz jaunumu nav, bet noteikti ir risināmi jautājumi. Rīgas teritorijas plānu plānots tuvākajā laikā apstiprināt. Kopš 2018. gada ir sagatavota pirmā versija, kas ir vairākas reizes mainījusies.

Jānis Sprūds norādīja, ka Rīcības plāns Rīgai ir drīzāk vēlmju saraksts, jo nepieciešamas konkrētas rīcības, svarīgi neielaist arī kļūdas. Viens no labiem risinājumiem jābūt eirotendētiem gaisa piesārņojam jomā un attiecīgi veidot kādu negatīvu tendenci pret dīzeļdzinējiem pilsētas transportā, sevišķi, kas patiešām stingri piesārņo. Rīgas iespējams ir vienīgā pilsēta Latvijā, kur nepieciešam centralizēta luksoforu vadība, un reāli kas tieši šo sistēmu arī vada. Un Rīgas domes rūpes par velobraucējiem būtu nepieciešamas tādas, kad ir ieguvums velobraucējiem nevis tiktu veicināta velosportistu aktivizēšanās pilsētā.

Edmunds Cepurītis komentēja, ka runājot par plānu tad pagaidām tas ir nekonkrēts, un par kura saturu nepieciešama politiska vienošanās, tad tālāk izmantot diskusijās par budžetu. Viens no risinājumiem gaisa piesārņojuma mazināšanai būtu samazināt pavisam autotransportu pilsētas centrā.

Jānis Rozītis norādīja, ka atkritumu jautājumos būtu jārunā daudz plašāk tieši par aprites ekonomiku, jo Eiropā ir daudzās valstīs, kur izstrādāti aprites ekonomikas plāni, kur jāiekļauj resursu samazināšana, atkritumu samazināšana. Bioloģiskās daudzveidības stratēģija ir izstrādāta, vai šīs dokumenta sakarā, piemēram, Rīgas meži nāks ar savām iniciatīvām un piedāvājumiem un vides pasākumiem tuvināsies vai pietuvināsies bioloģiskās daudzveidības principiem? Vai tiek domāts par kritērijiem zaļās ekonomikas attīstībai Rīgas pilsētas teritorijā?

Edmunds Cepurītis norādīja, ka šie ir klasificējami kā darāmie un plānotie darbi.

Tālis Banga veicis 3 dienu atkritumu vākšanas maratonu Rīgā, un atklājās daudz nelegālās un būvgružu izgāztuves un šajā sakarā jautāja, kāds varētu būt plāns visas tās likvidēt?

Edmunds Cepurītis norādīja, ka svarīgākais noteikti – prevencijas pasākumi, jau tagad tiek sākts arvien vairāk izmantots novērošanas kameras tajā vietās, kur visbiežāk tiek izmesti atkritumi, lai tādā veidā tādas darbības novērstu. Ja tas veiksmīgi izdosies, to varētu veicināt darīt plašāk. Otra lieta ir par jau esošo piesārņoto vietu sakopšanu. Būtu labi tomēr strādāt tieši pie šādu situācijas novēršanas, ar stingrāku kontroli, iespējams skatīties par naudas sodiem, novērošanu un visiem šiem veidiem.

Jurģis Ugors norādīja, ka LASA ir atvērta datu izsniegšanai, ja tādi ir nepieciešami.

Edmunds Cepurītis turpināja, ka uz doto brīdi ir izveidotas 4 tematiskās darba grupas **-** atkritumu samazināšanas un apsaimniekošanas darba grupa, vides komunikācijas darba grupa, par klimata neitralitāti un mājokļu programmu darba grupa. Šīs ir tās darba grupas, kurās plānots ik pa laikam uz sēdēm piesaistīt ekspertus saņemt ieteikumus kā labāk rīkoties un lai būtu vēlamais pienesums. Ja ir interese kādā no minētajām darba grupām sniegt ieteikumus, vai padalīties ar labo praksi citās pašvaldībās aicinājums sazināties ar viņu personīgi. Plānots, ka šīs darba grupas sēdes būs atklātas. 2021.gadā vides komunikācijas, videi draudzīgas rīcības stratēģija būs ļoti vienkārša vairākas lietas izmēģināt, paskatīties kā tas reāli strādā, sakoncentrēt resursus no kapitālsabiedrībām.

Kristīna Veidemane jautāja par Sadarbības memorandu, kur pašlaik tiek aicināts parakstīt daudzas vides organizācijas, kā RD saskata šo memoranda lomu, cik būtiski vides organizācijām ir parakstīt vai tas būs reāls sadarbības mehānisms vides jautājumu risināšanā vai pastāvošs instruments visai sabiedrībai?

Edmunds Cepurītis atbildēja, ka šis vēl būtu precizējams jautājums un nevarēs pagaidām sniegt atbildi, jo kolēģi vairāk ar šī jautājumu virzību nodarbojās.

Juris Jātnieks nolasīja arī pārējos citu kolēģu interesējošos jautājumus; kur paliek komerciālo zvejnieku nozvejotās zivis Rīgas pilsētas ūdenstilpēs? Attiecībā uz atkritumu samazināšanu viens no ierosinājumiem, ka varētu izņemt no apgrozījuma mazā tilpuma ūdens pudeles. It kā izklausās radikāli, bet tas samazinātu nevajadzīgas plastmasas, kas nonāk atkritumos lielā daudzumā.

**Lēmums:**

**Nākamajā VKP sēdē varētu turpināties sarunas ar RD pārstāvjiem Selīnu Vancāni un Mairitu Lūsi par aktuālajiem jautājumiem.**

**Par depozīta sistēmu**

Jānis Brizga norādīja, ka par depozīta sistēmas ieviešanu jau runāts daudzus gadus un pašlaik esam diezgan tuvu šādas sistēmas ieviešanai. Ir prieks, ka pretendenti ir iesnieguši savus piedāvājumus un tādēļ šajā sēdē viens no pretendentiem painformēs par DIO piedāvājumu. Par nākamajā nedēļā VVD būs iespēja iepazīties arī ar otra pretendenta piedāvājumu.

Miks Stūrītis informēja, ka Depozīta sistēmas ieviešanas un darbības plāns ir laika periodam no 2021.līdz pat 2029. gadam. Attiecībā uz iepakojuma tirgu Latvijā, tad aptuveni 480 milj. vienību. Atbilstoši metodoloģijai ir norādīts depozīta iepakojuma apjoms nepilnā gadā neņemot vērā iepakojumu, kas 2022. gadā tiks laists tirgū bez depozīta zīmēm, gan janvārī, gan pāreja periodā 01.02.-01.08.2022. Par plānoto, ko DIO varētu savākt tad pirmajā gadā tie varētu būt 69% un jau 2025. gadā plāns sasniegt 90%.

Kopējā plānotā pieņemšanas shēma:

Patērētāji: Veikali ar automatizēto pieņemšanu (apmēram 700 vietas), veikali ar manuālo pieņemšanu (aptuveni 800 vietas) un atkritumu šķirošanas laukumi (apmēram ap 20). Un tad jau tālāk tie tiek nogādāti DIO šķirošanas centrā. Attiecībā uz kopējo pārklājumu, tad kopā 1500 savākšanas vietas. Blakus šīm automatizētajām pieņemšanas vietām būs šķiroto atkritumu pieņemšanas konteineri, kuri tiks nodrošināti bez maksas. Un tas ir mūsu risinājums bojātu un neatpazīstamu, nedepozītam pieņemšanai pārstrādei.

Pieņemšanas tehnoloģijas, kas ir visu laiku bijis ļoti aktuāls jautājums – 700 vietās automatizēta sistēma (visi veikali 9 republikas pilsētās), veikali, kuru platība ir 150 m2 vai arī apjoms ir lielāks par 3000 vienībām. 800 vietās manuāla pieņemšana. Plānots rīkot atklātu konkursu taromātu iegādei, kas būs viens no pirmajiem veicamajiem darbiem, ja DIO saņems akredetāciju.

DIO prasības taromātiem:

1. Iepakojuma pieņemšanas ērtums un ātrums (svarīgi, lai iekārtas būtu strādāt spējīgas);
2. Iepakojuma atpazīšanas risinājums (jābūt tolerances iespējām, svītrkods, 3D forma, svars, materiāls) ;
3. Paplašināšanas iespējas nemainot iekārtu (nākotnē šīs lietas tiks vērtētas, tādēļ tas ir ļoti būtiski);
4. Pretkrāpšanas risinājumi ( iepakojuma presēšana, kas samazina loģistikas izmaksas);
5. Pavadošais IT risinājums;
6. Atkāroti izmantojama pieņemšana un apstrāde;
7. Spēja nodrošināt iekārtu saražošanu un uzstādīšanu;
8. Dažādas kapacitātes modeļu pieejamība;
9. Ražotāju pieredze un piedāvāto modeļu darbības pieredze;
10. Bez kupona risinājuma pieejamība, savietojama mobilā lietotne;
11. Kupona atprečošanas risinājums vairākiem veikaliem;

DIO šķirošanas centrs – būtiskās funkcijas:

* Visa veida vienreizlietojamā depozīta iepakojuma šķirošana un sagatavošana pārstrādei;
* Nesapresēta iepakojuma centralizēta uzskaite, šķirošana, sagatavošana pārstrādei;
* Pārstrādei sagatavotā iepakojuma uzglabāšana līdz nodošanai pārstrādātājiem.

**Citi jautājumi**

Līga Brūniņa norādīja, ka tas, ko šodienas sēdē teica RD un VARAM viedoklis, ka īsi domājuši pētījumu līmenī par iespējamām vides nodokļu izmaiņām attiecībā uz zaļo infrastruktūru nav. Šis ir pilnībā jauns jautājums. Un ja skatāmies DRN, un tā metodika, kā tas tiek rēķināts ir samērā vāja. Tas bieži vien tiek aizlāpīts ar budžeta apjomu dažādās metodiskajās izpildēs. Viens no mūsu mērķiem, kas būtu jāizvirza kā prioritātes nākamajā gadā tiešām stratēģiski “izvirzām” mūsu priekšlikumus un pētījumus, kas būtu racionāli. Jātiek būtu līdz tam, ka VARAM, RD nonāk līdz šādam pētījumam un ka akceptē ideju līmenī.

Jana Simanovska piebilda, ka ideja ir atbalstāma un VKP formulē jau konkrētu uzdevumu šajā sakarā un tad tas reāli arī būtu paveicams.

Līga Brūniņa minēja, ka šajā sakarā jāsaprot cik VKP sanāksmes plānojam veltīt šim procesam un tad gada vidū, kad tiek plānots budžets jau VKP priekšlikumiem iegūt finansiālo atbalstu

Iesaistot interesentus no VKP varētu mēģināt sagatavot tādu kā komunikācijas plānu nākamajam gadam par šo jautājumu

**\*\*\***

Dace Aukule informēja, kas prezentācija būs par rīcībpolitiku aprites ekonomikas stiprināšanai tekstila industrijā.

Pētījuma metodoloģija:

* Jaunu un lietotu apģērbu plūsmu kartējums Baltijas valstīs;
* Pieejamo datu un literatūras analīze par tirdzniecību ražošanu un atkritumu apsaimniekošanu;
* Datu ievākšana no vietējām iesaistītajām pusēm lietoto apģērbu aprites ķēdē – savācējiem, šķirotājiem, un pārdevējiem;
* Daļēji dati par lietu apģērbu segmentu Latvijā;

Salīdzinoši neliels jaunu apģērbu patēriņš Latvijā un Lietuvā, ja Baltijas valstis salīdzina ar Skandināvijas valstīm 6,1 kg uz iedzīvotāju Latvijā un 7 kg uz vienu iedzīvotāju Lietuvā.

Lielākais apģērbu patēriņš ir Lielbritānijā – 27 kg = 54 vienības uz vienu iedzīvotāju.

Galvenie pētījuma secinājumi ir, ka Baltijas valstis ir nozīmīgs elements Eiropas aprites ekonomikā tekstila industrijā, pateicoties lietotu apģērbu plūsmām. Zemie pārstrādes rādītāji Baltijas valstīs ir rezultāts zemajai sadarbībai iesaistīto pušu vidū. Kā arī atkritumu apsaimniekotāji nav motivēti pārstrādes tehnoloģijās.

**Nākamā VKP sēde 15.decembrī**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/